**Javier Casal Ferreira,** nado en Marín o 2 de outubro de 1973, é un xornalista galego. Traballou para a Cadena SER e dirixiu e presentou o informativo Hora 14.

Traxectoria
-----------

É fillo de Pichichi, o fundador da primeira autoescola de Marín.

Licenciado en Ciencias da Información pola Universidade Complutense de Madrid, a súa vida profesional sempre estivo ligada á Cadena SER. En 1991 comezou a traballar en Radio Pontevedra e despois en *Diario de Pontevedra*. En 1997 incorporouse á redacción central dos Servizos Informativos da Cadena SERx en Radio Madrid, formou parte da redacción, dirixiu e presentou *Matinal SER.* Ddurante oito tempadas foi redactor xefe da edición Fin de Semana dos Servizos Informativos, dirixindo e presentando a informativos *Hora 14* *Fin de Semana* e *Hora 25* *Fin de Semana*. Desde decembro de 2005 a decembro de 2007 foi director e presentador do informativo *Hora 20*.

Desde setembro de 2005 até abril de 2010 foi subdirector da informativo *Hora 25*, primeiro baixo a dirección de Carlos Llamas e despois con Àngels Barceló, sendo o condutor substituto durante os períodos de vacacións. Cubriu distintos acontecementos nacionais e internacionais. O naufraxio do Prestige, as eleccións americanas de 2004, a morte de Xoán Paulo II e estivo á fronte dos informativos da SER durante a fin de semana posterior ao 11-M. 

Ocupou o posto de Editor Xefe de Cadena SER.com, impulsando o proxecto de integración das redaccións analóxica e dixital. Durante esa etapa puxo en marcha as primeiras webs locais en Madrid, Barcelona, Sevilla e Bilbao e realizou a formación das redaccións. Desde xuño de 2011 até setembro de 2022 ocupou a xefatura de contidos rexionais da Cadena SER en Madrid.

En 2022 substituíu a José Antonio Marcos na dirección de *Hora 14* da Cadena Ser.

Foi profesor de Xornalismo Radiofónico e Tratamento da Información en Radio na Facultade de Xornalismo da Universidade Carlos III de Madrid e impartiu clases de radio na Escola de Xornalismo de El País. Tamén foi profesor na Universidade Nebrija.

En 2014 foi galardoado coa Antena de Plata polo programa 'La Ventana de Madrid'.

Foi o pregoeiro das Festas do Carme 2023 en Marín.

Notas
-----

1. ↑  "Javier Casal Ferreira, un periodista marinense en la cima de la radio española, inicia en la SER una nueva etapa profesional". *carriola.es*. Consultado o 25 de xuño de 2023.
2. ↑  Casal, Javier. "Javier Casal". *cadena SER* (en castelán). Consultado o 2023-06-25.
3. ↑  Martínez, Héctor Llanos (2022-09-05). "Javier Casal sustituye a José Antonio Marcos en ‘Hora 14′ en la nueva temporada de la Cadena SER". *El País* (en castelán). Consultado o 2023-06-25.
4. ↑  "Javier Casal sustituye a José Antonio Marcos en la dirección de Hora 14". *www.infoperiodistas.info*. Consultado o 2023-06-25.
5. ↑  "Entrevista con Javier Casal" (en español). Consultado o 27 de marzo de 2020.
6. ↑  "JAVIER CASAL" (en español). Consultado o 27 de marzo de 2020.
7. 1 2  Pontevedra, Diario de (2023-06-25). "O xornalista Javier Casal será o pregoeiro das Festas do Carme". *Diario de Pontevedra*. Consultado o 2023-06-25.
8. ↑  SER, Cadena (2015-04-21). "Javier Casal, Antena de Plata 2015". *cadena SER* (en castelán). Consultado o 2023-06-25.

Ligazóns externas
-----------------

* javiercasal.com Sitio web
* Programas e artigos de Javier Casal Programas e artigos